  Туспуктэм: Ижкар администрацилэн пресс-службаез Наталия Сильвестрова Ижкарысь 78 школаез, 145 нылпи садэз но 14 ватсаса дышетсконъя ужъюртъёсты выль дышетскон арлы дась луэмзэс эскеризы. Ӧри дышетсконниосысь кышкыттэмлык кылдытэмез, чылкытлыкъя куронъёсты чакламез, пиналъёслэсь сиськонзэз радъямез но мукет учкетъёсты чаклаз. Со сярысь кар администрацилэн пресс-службаез ивортӥз. « Дышетсконниосты кутыку ваньмызлы саклык висъяно. Сиськонниысь тӥрлыкъёсты но, кызьы борддоръёс но буямын, тылпу сярысь сигнал сётон приборъёслэсь ужамзэс но, кышкыттэмлыкез чакламез но, ужкагазъёсты но эскериськомы. Татын вань ужпумъёс нырысетӥ интыын сыло. Эскеронъёс дыръя щараям тырмымтэос выль дышетскон арлы быдтэмын луыны кулэ » Дмитрий Чистяков, Ижкар администрацилэн тӧроезлэн мерлыко политикая воштӥсезлэсь ужзэ быдэсъясь Дышетсконниослэсь тӥрлык инъетсэс тырмыт карон но юртъёсты тупатъян понна туэ 123,1 миллион манет висъязы. Ижкарысь 63 но 95 номеро школаосты али тупатъяло. Соос ужъёс йылпумъяськем бере эскерозы. 52 номеро школалэсь ллипетсэ выльдо. Куарусёнэ та школаосысь пиналъёслы дышетсконэз мукет школаосын радъялозы. Тегъёс: школаос нылписад Ижкар Удмуртия  